CELEX: C2006/143/44
Language: hu
Date: 2006-06-17 00:00:00
Title: C-168/06. sz. ügy: A Wojewódzki Sąd Administracyjny w Łodzi által  2006. március 30-án  benyújtott előzetes döntéshozatal iránti kérelem – Ceramika Paradyż kontra Dyrektor Izby Skarbowej w Łodzi

17.6.2006   
            
            
               HU
            
            
               Az Európai Unió Hivatalos Lapja
            
            
               C 143/24
            
         A Wojewódzki Sąd Administracyjny w Łodzi által 2006. március 30-án benyújtott előzetes döntéshozatal iránti kérelem – Ceramika Paradyż kontra Dyrektor Izby Skarbowej w Łodzi
   (C-168/06. sz. ügy)
   (2006/C 143/44)
   Az eljárás nyelve: lengyel
   A kérdést előterjesztő bíróság
   Wojewódzki Sąd Administracyjny w Łodzi
   Az alapeljárás felei
   
      Felperes: Ceramika Paradyż
   
      Alperes: Dyrektor Izby Skarbowej w Łodzi
   Az előzetes döntéshozatalra előterjesztett kérdések
   
               1)
            
            
               Tiltja-e a tagállamok forgalmi adókra vonatkozó jogszabályainak összehangolásáról szóló, 1967. április 11-i 67/227/EGK első tanácsi irányelv (1) 2. cikke (2) bekezdésének és a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, módosított 1977. május 17-i 77/388/EGK hatodik tanácsi irányelv (2) 2. cikkének, 10. cikke (1) bekezdése a) pontjának, 10. cikke (2) bekezdésének és 27. cikke (1) bekezdésének együttes olvasata a tagállamok számára, hogy a hozzáadottértékadó-alanyra olyan kiegészítő adót vessenek ki, amely vagy az adóhiány 30 %-ának vagy azon összeg 30 %-ának felel meg, amellyel az adóalany a visszaigényelt HÉA-túlfizetést vagy előzetesen megfizetett adót, illetve az előzetesen megfizetett, a következő elszámolási időszakra átvihető adótöbbletet a fizetendő adónál magasabb mértékben határozta meg, abban az esetben, ha megállapításra kerül, hogy az adóalany
               
                           a)
                        
                        
                           az általa benyújtott adóbevallásban alacsonyabb összegű adótartozást mutatott ki, mint amelynek a megfizetésére köteles,
                        
                     
                           b)
                        
                        
                           az általa benyújtott adóbevallásban magasabb összegű HÉA-túlfizetést vagy előzetesen megfizetett adót mutatott ki, mint a visszajáró összeg, vagy
                        
                     
                           c)
                        
                        
                           az általa benyújtott adóbevallásban az előzetesen megfizetett adó és a fizetendő adó különbözetének megfelelő, a következő hónapra átvihető HÉA-túlfizetést mutatott ki, vagy
                        
                     
                           d)
                        
                        
                           az általa benyújtott adóbevallásban HÉA-túlfizetést vagy előzetesen megfizetett adót igényelt vissza, és azt számára vissza is térítették, noha az adóhatóság részére fizetendő adótartozást kellett volna kimutatnia, vagy
                        
                     
                           e)
                        
                        
                           nem nyújtott be adóbevallást, és nem fizette meg az adótartozás összegét?
                        
                     
         
               2)
            
            
               Lehetővé teszik-e a tagállamok számára a hatodik tanácsi irányelv 27. cikkének (1) bekezdése szerinti „különös intézkedések” – figyelemmel azok jellegére és céljára –, hogy a hozzáadottértékadó-alanyra adóhatósági határozattal kiszabható, kiegészítő adót vessenek ki, ha objektíve megállapításra kerül, hogy az adóalany alacsonyabb összegű adótartozást vallott be, illetve magasabb összegű HÉA-túlfizetést vagy előzetesen megfizetett adót igényelt vissza?
            
         
      (1)  HL 71., 1967.4.14., 1301. o.; magyar nyelvű különkiadás 9. fejezet, 1. kötet, 3. o.
   
      (2)  HL L 145., 1977.6.13., 1. o.; magyar nyelvű különkiadás 9. fejezet, 1. kötet, 23. o.